連登豬

本頁介紹幾款LIHKG討論區嘅吉祥物，當中最出名嘅係連登豬，其次為連登狗……數者皆為該網站原創之內置表情符號嘅主角；佢哋隨着出現喺其他場合嘅二次創作，經常曝光，因而廣為人知。

連登狗
响舊曆狗年，有隻啡色卡通狗登場，叫做連登狗。

連登豬
連登豬，簡稱連豬，係隻粉紅色卡通豬。佢响舊曆豬年面世。

其他角色
該網站响接落嚟嘅四個農曆年，分別推出咗對應當時生肖嘅連登鼠、連登牛、連登虎同連登兔。

其他用途
喺香港，响2019年反修例運動時期，連登豬同連登狗喺好多社運物件度，都會見到——着上身嘅、要來玩嘅、貼喺牆上面嘅……

比較數者，包含連登豬嘅二次創作文宣特別多。又有網民用咗連登豬公仔設計「米豬連」貼紙標籤，貼喺「黃店」門口做認證，吸引「同路人」幫襯。2020年9月，油尖旺區議會通過喺節日燈飾度加入連登豬嘅方案，不過民政署唔准，結果要改設計。

港豬
 路姆西
 腦魔
 蛇獴
 Pepe蛙
古拉